《见李介庵卷因念其为人赋此诗》
明代·杭淮

濯濯杨柳枝，开花大江堤。转盼春风颠，飘泊岸东西。

美人隔江水，谁当共襟期。临流和渔歌，褰裳掇江蓠。

思之不可即，仰视白日驰。玄发日以变，夕惕恒自持。

愿将青青柏，遗君长相思。

作者简介：（1462—1538）明常州宜兴人，字东卿，号复溪。杭济弟。弘治十二年进士，授刑部主事，迁员外郎。正德间历云南提学副使，累官右副都御史致仕。与兄济并负诗名。有《双溪诗集》、《二杭集》。